stanford-oval/wikipedia huggingface dataset:
Bill Bernbach

Bill Bernbach vuonna 1964.
William (Bill) Bernbach (13. elokuuta 1911 – 2. lokakuuta 1982) oli yhdysvaltalainen mainostoimistojohtaja ja yksi kolmesta kansainväliseksi ketjuksi kasvaneen Doyle Dane Bernbach (DDB) -mainostoimiston perustajista 1949. Hän toimi luovana johtajana monissa toimiston uraauurtavissa kampanjoissa, kuten Volkswagen-autojen älykkään pelkistetyssä mainonnassa ja Avis-autovuokraamoketjun kampanjassa ”We’re #2, We Try Harder.” Hän uudisti mainostoimistojen organisaatiota tuomalla aiemmin omilla osastoillaan toimineet tekstintekijät ja visuaaliset suunnittelijat yhteen työpareiksi. Tämä työtapa on käytössä valtaosassa maailman mainostoimistoja edelleenkin.
Elämä ja ura

Bill Bernbach syntyi New Yorkin Bronxissa ja suoritti bachelor-tutkinnon New Yorkin yliopistossa pääaineinaan englannin kieli, liiketalous ja pianonsoitto.
Pula-ajan New Yorkissa Bernbach pääsi perhesuhteidensa avulla Schenley-tislaamon sisälähetiksi. Hän pyrki etenemään yrityksessä kirjoittamalla tislaamon viskistä mainostekstin, joka myös julkaistiin ja Bernbach ylennettiin yrityksen mainososastolle. Vuonna 1939 hän siirtyi New Yorkin maailmannäyttelyn johtajan haamukirjoittajaksi ja sitten William Weintraubin mainostoimistoon, kunnes joutui kahdeksi vuodeksi asepalvelukseen. Toisen maailmansodan jälkeen hän sai paikan Grey-mainostoimistosta, jossa aloitti copywriterina mutta yleni pian luovaksi johtajaksi.
Vuonna 1949 Bernbach päätti kollegojensa Ned Doylen ja Mac Danen kanssa perustaa oman mainostoimiston. Bernbach jätti yrityksen johtamisen Danen harteille ja keskittyi alusta asti itse luovaan suunnitteluun ja sen johtamiseen. Vuoteen 1986 mennessä, neljä vuotta Bernbachin kuoleman jälkeen, Doyle Dane Bernbach oli kasvanut kansainväliseksi 54 toimiston DDB-ketjuksi, jolla oli 3 400 työntekijää 19 maassa. Samana vuonna DDB fuusioitui Needham Harper- ja BBDO-toimistoketjujen kanssa ja muodosti silloin maailman suurimman mainostoimistoryhmän Omnicom Groupin.
Kuvitteelliseen newyorkilaiseen mainostoimistoon sijoittuvassa televisiosarjassa Mad Men, etenkin sen toisen tuotantokauden jaksoissa, viitataan usein Bill Bernbachiin ja hänen toimistonsa tekemiin kampanjoihin, jotka 1960-luvun alussa mullistivat rohkeudellaan ja pelkistetyllä tyylikkyydellään koko mainosalaa.
Aiheesta muualla

Bernbachin elämäkerta (Arkistoitu – Internet Archive) (englanniksi)
DDB Worldwide -toimistoketjun sivusto
Kirjallisuutta

Bill Bernbach said....  New York:  DDB Needham, 1989.
Mary Wells Lawrence: A Big Life In Advertising, New York: Touchstone, 2003
Doris Willens: Nobody's Perfect: Bill Bernbach and the Golden Age of Advertising, New York: CreateSpace, 2009
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:William Bernbach
Käännös suomeksi
CHL:n varaustilaisuus

CHL Import Draft on vuosittain Canadian Hockey Leaguen järjestämä varaustilaisuus tuontipelaajille. Varatut pelaajat eivät saa olla kanadalaisia tai yhdysvaltalaisia. Varaustilaisuus järjestetään Internetissä NHL:n varaustilaisuuden jälkeen, useimmiten kesäkuun viimeisellä viikolla tai heinäkuun ensimmäisellä viikolla. CHL:n varaustilaisuus on järjestetty kesästä 1992 lähtien.
WHL-, OHL- ja QMJHL-junioriliigojen joukkueet varaavat järjestelmällisesti edellisen kauden sijoitusten perusteella heikoimmasta parhaimpaan. Varaustilaisuudessa on kaksi kierrosta ja yhteensä 120 varausvuoroa. Kullakin joukkueella voi olla riveissään korkeintaan kaksi tuontipelaajaa, joten aiemman vuoden varauksen jatkaessa osa joukkueista jättää ajoittain varausvuorojaan käyttämättä.
Vuonna 2013 CHL kielsi varaustilaisuuden maalivahdeilta kesästä 2014 lähtien. Organisaatio perusteli päätöstään kehittää paremmin kanadalaisia juniorimaalivahteja. Maalivahdit palasivat kuitenkin varauskelpoisiksi jälleen kesällä 2018. CHL:ään varattavilta pelaajilta varmistetaan usein myös halukkuus siirtyä liigoihin ja kannustimena siirtoon on usein myös hyvä näytönpaikka NHL:n varaustilaisuutta ajatellen ja pohjoisamerikkalaisen pelityylin oppiminen. CHL:n kautta NHL:ään on varattu eurooppalaisista ensimmäisellä kierroksella mm. Nico Hischier, Nail Jakupov, Gabriel Landeskog, Olli Määttä ja Jakub Voráček. Jotkut CHL:ään varatut pelaajat ovat päättäneet myös jäädä kehittymään Eurooppaan, kuten Ilja Kovaltšuk ja Patrik Laine.
Varatut pelaajat maittain

Tilanne kesän 2021 jälkeen
| Kansallisuus | Määrä | NHL-pelaajat |
| --- | --- | --- |
|  Alankomaat | 1 | 0 |
|  Belgia | 1 | 0 |
|  Bulgaria | 1 | 0 |
|  Espanja | 1 | 0 |
|  Italia | 6 | 0 |
|  Itävalta | 27 | 2 |
|  Japani | 2 | 0 |
|  Kazakstan | 8 | 2 |
|  Latvia | 56 | 11 |
|  Liettua | 2 | 1 |
|  Norja | 18 | 3 |
|  Puola | 4 | 0 |
|  Ranska | 6 | 1 |
|  Ruotsi | 146 | 39 |
|  Saksa | 75 | 10 |
|  Serbia | 1 | 0 |
|  Slovakia | 296 | 52 |
|  Slovenia | 16 | 2 |
|  Suomi | 125 | 28 |
|  Sveitsi | 93 | 15 |
|  Tanska | 33 | 8 |
|  Tšekki | 551 | 116 |
|  Ukraina | 41 | 3 |
|  Unkari | 3 | 1 |
|  Valko-Venäjä | 80 | 6 |
|  Venäjä | 423 | 89 |
|  Yhdistynyt kuningaskunta | 6 | 0 |
|  Yhdysvallat* | 1 | 0 |
* Yhdysvaltalainen Dennis Yan syntyi venäläisille vanhemmille.
Ykkösvaraukset

| Vuosi | Pelaaja | Pelipaikka | Joukkue | Liiga |
| --- | --- | --- | --- | --- |
| 1992 |  Vaclav Slánský | KH | Red Deer Rebels | WHL |
| 1993 |  Serhi Olympjev | VLH | Ottawa 67’s | OHL |
| 1994 |  Lubomír Jandera | H | Halifax Mooseheads | QMJHL |
| 1995 |  Boris Protsenko | OLH | Calgary Hitmen | WHL |
| 1996 |  Maksim Spiridonov | OLH | London Knights | OHL |
| 1997 |  Edo Terglav | OLH | Baie-Comeau Drakkar | QMJHL |
| 1998 |  Vladimír Sičák | P | Medicine Hat Tigers | WHL |
| 1999 |  Agris Saviels | P | Owen Sound Attack | OHL |
| 2000 |  Ivan Huml | VLH | Val-d’Or Foreurs | QMJHL |
| 2001 |  Marián Havel | KH | Vancouver Giants | WHL |
| 2002 |  Jiří Drtina | P | Sault Ste. Marie Greyhounds | OHL |
| 2003 |  Michal Sersen | P | Rimouski Océanic | QMJHL |
| 2004 |  Zdeněk Bahenský | OLH | Saskatoon Blades | WHL |
| 2005 |  Jakub Vojta | P | Ottawa 67’s | OHL |
| 2006 |  Jakub Voráček | OLH | Halifax Mooseheads | QMJHL |
| 2007 |  Tomáš Vincour | KH | Edmonton Oil Kings | WHL |
| 2008 |  Nikita Filatov | OLH | Sudbury Wolves | OHL |
| 2009 |  Stanislav Galijev | OLH | Saint John Sea Dogs | QMJHL |
| 2010 |  Martin Marinčin | P | Prince George Cougars | WHL |
| 2011 |  Olli Määttä | P | London Knights | OHL |
| 2012 |  Ivan Barbašev | KH | Moncton Wildcats | QMJHL |
| 2013 |  Dmitri Osipov | P | Vancouver Giants | WHL |
| 2014 |  Pavel Zacha | KH | Sarnia Sting | OHL |
| 2015 |  Vladimir Kuznetsov | VLH | Acadie-Bathurst Titan | QMJHL |
| 2016 |  Klim Kostin | KH | Kootenay Ice | WHL |
| 2017 |  Andrei Svetšnikov | OLH | Barrie Colts | OHL |
| 2018 |  Max Čajkovič | OLH | Saint John Sea Dogs | QMJHL |
| 2019 |  Kasper Puutio | P | Swift Current Broncos | WHL |
| 2020 |  Matvei Petrov | OLH | North Bay Battalion | OHL |
| 2021 |  Niks Feņenko | P | Baie-Comeau Drakkar | QMJHL |
| 2022 |  Adam Sýkora | VLH | Medicine Hat Tigers | WHL |
| 2023 |  Martin Mišiak | KH | Erie Otters | OHL |
Bowling Green (Kentucky)

| Bowling Green |
| --- | --- |
 Fountain Square Park -puisto

 Koordinaatit: 36°58′54″N, 86°26′40″W 
Valtio:  Yhdysvallat
Osavaltio:  Kentucky
Piirikunta:  Warren
Pinta-ala:  
 – Kokonaispinta-ala:  92.1 km²
 – Josta vettä:  0.4 km² 
Korkeus:  166.7 m
Väkiluku (2010):  58 067
 – Väestötiheys:  537.5 as./km²
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
Bowling Green on kaupunki Warrenin piirikunnassa, Kentuckyn osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 58 067, koko metropolialueen 125 953.
Bowling Green on Kentuckyn osavaltion väkirikkaimpia kaupunkeja ja tarjoaa paljon teollisuustyöpaikkoja, suurimpana työnantajana vuonna 1980 avattu Chevrolet Corvette -autoja valmistava General Motorsin tehdas. Kaupunki on noin tunnin ajomatkan päässä Nashvillestä ja  Louisvillestä. Alue on pienten lampien pilkuttamaa ruohoista tasankoa, jonka halki mutkittelee tulvaherkkä Barren-joki.
Kuvia kaupungista

Kaupungin keskustaa
William H. Natcher Federal Building
Pearce Ford Tower -tornitalo
Aiheesta muualla

Kuvia tai muita tiedostoja aiheesta Bowling Green (Kentucky) Wikimedia Commonsissa
Bragernesin kirkko

| Bragernesin kirkko Bragernes kirke |
| --- | --- |
 Kirkko ilmasta nähtynä keväällä 2020.
Sijainti:  Drammen, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1871
Suunnittelija:  Ernst Norgrenn
Materiaali:  punatiili
Tyylisuunta:  uusgoottilainen
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bragernesin kirkko (norj. Bragernes kirke) on Norjan Drammenissa sijaitseva punatiilinen uusgoottilainen pitkäkirkko. Sen suunnitteli Ernst Norgrenn ja se valmistui vuonna 1871. Kirkko sijaitsee keskeisesti Bragernesin torin laidalla.
Aiheesta muualla

Kuvia tai muita tiedostoja aiheesta Bragernesin kirkko Wikimedia Commonsissa
Butch Jones

Butch Jones
Lyle Allen ”Butch” Jones, Jr (s. 17. tammikuuta 1968 Saugatuck, Michigan) on yhdysvaltalainen amerikkalaisen jalkapallon valmentaja.
Valmennusura

Jones nimitettiin Tennessee Volunteersin päävalmentajaksi 7. joulukuuta 2012. Häntä edelsi tässä tehtävässä Derek Dooley, joka oli saanut aiemmin potkut päävalmentajan paikalta. Jones debytoi yliopiston kotistadionilla Neyland Stadiumilla 31. elokuuta 2013, kun Tennessee kohtasi Austin Peay Governorsin. Aiemmin Jones on valmentanut Central Michigania 2007–2009 ja Cincinnatia 2010–2012.
Aiheesta muualla

http://www.utsports.com/sports/m-footbl/mtt/jones_butch00.html (Arkistoitu – Internet Archive)
Charles Fox

Charles Fox on seuraavien henkilöiden nimi:
Charles Fox (1921–1991), brittiläinen toimittaja ja jazzkriitikko
Charles Fox (s. 1940), yhdysvaltalainen säveltäjä
Charles James Fox (1749–1806), brittiläinen valtiomies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Fox”, voi hakea sivunnimihaulla, laajalla sivunnimihaulla tai tekstihaulla.
Burundi kesäolympialaisissa 2016

Burundi osallistui kesäolympialaisiin 2016. Sitä edusti yhdeksän urheilijaa kolmessa lajissa. Joukkueen lipunkantajana avajaisissa toimi kestävyysjuoksija Olivier Irabaruta.
Joukkue > Judo

Antoinette Gasongo – naisten alle 52 kg
Joukkue > Uinti

Billy-Scott Irakose – miesten 50 m vapaauinti
Elsie Uwamahoro – naisten 50 m vapaauinti
Joukkue > Yleisurheilu

Antoine Gakeme – miesten 800 m
Olivier Irabaruta – miesten 5 000 m, 10 000 m
Pierre-Célestin Nihorimbere – miesten maraton
Abraham Niyonkuru – miesten maraton
Francine Niyonsaba – naisten 800 m
Diane Nukuri – naisten 10 000 m, maraton
Carmencita

| Carmencita |
| --- | --- |

Ohjaaja:  William Kennedy Dickson
Tuottaja:  William Kennedy Dickson
Kuvaaja:  William Heise
Pääosat:  Carmencita
Valmistustiedot
Valmistusmaa:  Yhdysvallat
Tuotantoyhtiö:  Edison Manufacturing Co.
Ensi-ilta:  1894
Kesto:  n. 21 sekuntia
Alkuperäiskieli:  (mykkäelokuva)
Aiheesta muualla
IMDb 
AllMovie
Infobox OKNimi-testi OK: 
Carmencita on vuonna 1894 kuvattu yhdysvaltalainen mustavalkoinen lyhytelokuva, joka esittää samannimistä tanssijatarta. Filmin ohjasi ja tuotti skotlantilainen keksijä William Kennedy Dickson Thomas Alva Edisonin yritykselle. Kuvaajana toimi William Heise. Filmin pituus on 30 ruudun sekuntivauhdilla 21 sekuntia.
Elokuvahistorioitsija C. Musserin mukaan Carmencita oli ensimmäinen nainen, joka esiintyi Edisonin elokuvakameralle. Filmi on kuvattu maaliskuun 10. ja 16. päivän välisenä aikana vuonna 1894 Edisonin Black Maria -studiolla. Carmencitan kopioita säilytetään Yhdysvaltain kongressin kirjastossa.
Carmencita on Internet Movie Databasen tietokannassa id-numerolla tt0000001. Se ei kuitenkaan ole vanhin IMDb:n elokuva.
Aiheesta muualla

Kuvia tai muita tiedostoja aiheesta Carmencita Wikimedia Commonsissa
Lyhytelokuva Yhdysvaltain kongressin kirjaston "American Memory" -sivustolla
Carmencita Internet Movie Databasessa (englanniksi)
Carmencita YouTubessa
Charles Fleischer

| Charles Fleischer |
| --- | --- |
 Charles Fleischer
Henkilötiedot
Syntynyt: 27. elokuuta 1950 (ikä 74) Washington, D.C., Yhdysvallat
Ammatti:  näyttelijä, koomikko
Aiheesta muualla
IMDb 
Elonet
Charles Fleischer (s. 27. elokuuta 1950 Washington, D.C.) on yhdysvaltalainen näyttelijä ja koomikko. Hänet tunnetaan muun muassa työstään nimihahmon ääninäyttelijänä elokuvassa Kuka viritti ansan, Roger Rabbit? vuodelta 1988.
Charles Forsyth

| Mitalit> Maa:   Yhdistynyt kuningaskunta. Olympialaiset .Miesten vesipallo | Mitalit> Maa:   Yhdistynyt kuningaskunta. Olympialaiset .Miesten vesipallo | Mitalit> Maa:   Yhdistynyt kuningaskunta. Olympialaiset .Miesten vesipallo | Maa:   Yhdistynyt kuningaskunta> .Miesten vesipallo |
| --- | --- | --- | --- |
|  Kultaa | Lontoo 1908 | joukkuekilpailu |  |
Charles Eric Forsyth (10. tammikuuta 1885 Manchester – 24. helmikuuta 1951 Manchester) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.
Forsyth pelasi vesipalloa Salford SC -seurassa ja oli myös uimari.
Charles Foster

Charles Foster
Charles William Foster, Jr. (12. huhtikuuta 1828 Tiffin, Ohio – 9. tammikuuta 1904 Springfield, Ohio) oli yhdysvaltalainen poliitikko, joka toimi valtiovarainministerinä ja Ohion kuvernöörinä.
Foster valittiin Yhdysvaltain edustajainhuoneeseen vuonna 1870, jossa hän istui maaliskuusta 1871 vuoteen 1879. Foster pyrki vielä vuoden 1878 vaaleissa jatkokaudelle, muttei tullut enää valituksi. Ohion kuvernöörinä hän toimi vuosina 1880–1884. Hän oli uudelleen ehdolla edustajainhuoneeseen vuonna 1890, mutta ei tullut valituksi. Vuotta myöhemmin presidentti Benjamin Harrison nimitti hänet valtiovarainministerikseen. Foster hoiti valtiovarainministerin tehtävää helmikuusta 1891 maaliskuuhun 1893, jonka jälkeen hän vetäytyi politiikasta.
Bowie

Bowie voi tarkoittaa muun muassa seuraavia:
Maantiede

Bowie, kaupunki Marylandissä, Yhdysvalloissa
Bowie, kaupunki Texasissa, Yhdysvalloissa
Sukunimenä

Angela Bowie (s. 1949), yhdysvaltalainen malli, näyttelijä, muusikko ja kirjailija
David Bowie (1947–2016), brittiläinen rock-muusikko, näyttelijä ja taiteilija
Dubbie Bowie (1880–1959), kanadalainen jalkapalloilija
James ”Jim” Bowie (1796–1836), yhdysvaltalainen sotilas ja rajaseutujen pioneeri
Lester Bowie (1941–1999), yhdysvaltalainen jazzmuusikko ja -säveltäjä
Oden Bowie (1826–1894), yhdysvaltalainen poliitikko, Marylandin kuvernööri 1869–1872
Russell ”Dubbie” Bowie (1880–1959), kanadalainen jääkiekkoilija
Sam Bowie (s. 1961), yhdysvaltalainen koripalloilija
Tori Bowie (1990–2023), yhdysvaltalainen pikajuoksija ja pituushyppääjä
Zowie Bowie eli Duncan Jones (s. 1971), englantilainen elokuvaohjaaja
Muuta

Bowie-veitsi, Jim Bowien 1800-luvulla kehittämä suurikokoinen veitsimalli
USS Bowie (APA-137), yhdysvaltalainen toisen maailmansodan aikainen sotalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bowie”, voi hakea sivunnimihaulla, laajalla sivunnimihaulla tai tekstihaulla.
CI-kondriitti

CI-kondriitti (joskus myös C1-kondriitti) on eräs kivimeteoriittilaji, joka kuuluu hiilikondriitteihin. Ne on nimetty I-alkuisen Ivunan meteoriitin mukaan. CI-kondriitit ovat hiilipitoisia, tummia, hauraita, huokoisia ja vesipitoisia. Ne hajoavat nopeasti putoamisen jälkeen, ja siksi niitä löydetään harvoin. Vaikka näissä ei ole jyviä eli kondreja, nämä luetaan kondriiteiksi ilmiselvän samankaltaisuuden perusteella muiden kondriittien kanssa. CI-kondriitit tunnetaan siitä, että niissä on orgaanisia yhdisteitä, mm. aminohappoja. Runsas haihtuvien aineiden osuus kielii alhaisesta, alle 150 °C syntylämpötilasta. CI-kondriiteissa on rautaa paljon, mutta yleensä hapettuneena. Niissä on runsaasti magnesiumia, mutta vähän kalsiumia. CI-kondriittien happea raskaampien alkuaineiden jakauma muistuttaa Auringon koostumusta. Hiilikondriittien katsotaan syntyneen Aurinkokunnan alkuaikoina melko viileällä asteroidivyöhykkeen ulkolaidalla. Murchinsonin meteoriitin tapaiset CM-tyypin meteoriitit muistuttavat läheisesti CI-kondriitteja.
Rakenne

CI-kondriitit koostuvat lähes yksinomaan tummasta, hauraasta ja huokoisesta perusaineesta, josta sulamiskuori ei juurikaan erotu. Joissain CI-kondriiteissa on pieniä kuumassa syntyneitä kalsium-alumiinirikkaita sulkeumia. Joissain paikoissa on vettä sisältäviä karbonaatteja ja sulfaatteja. Niiden huokoisuus on 30 %, joten niillä on alhainen tiheys, noin 2,2 g/cm³. Vettä koostumuksesta on 17–22 %. Veden uskotaan tunkeutuneen meteoriittiaineeseen halkeamista. Rautaa on 25 %, mutta yleensä hapettuneessa muodossa magnetiittina. CI-kondriiteilla on korkea Mg/Si-suhde ja hiilikondriiteista alhaisin Ca/Si-suhde. Niillä on korkea, Maan kiviä lähellä oleva happi-17/happi-18-isotooppisuhde. Raskaiden alkuaineiden koostumus vastaa Auringon fotosfäärin koostumusta.
Mineraaleja, yhdisteitä

Tavallisia silikaatteja: oliviini (forsteriitti ja fayaliitti yhdessä ), pyrokseeni
Vettä sisältäviä: savimaisia fyllosilikaatteja esim. serpentiini, montmorilloniitti
Veden muuttamia silikaatteja: eposomiitti, vateriitti, sulfaatteja, karbonaatteja
Rautapitoisia mineraaleja, mm. magnetiitti, pyrrhotiitti, syntyneet kuumassa
Hiilipitoisia
Grafiitti, mikroskooppisen pieniä timantteja
Orgaanisia yhdisteitä: Mm. PAH-yhdisteitä, aminohappoja
Muita: kalsiumfosfaattia
Samankaltaisia meteoriitteja

Mighein ja Murchinsonin meteoriitit kuuluvat CI-kondriitteja muistuttavaan CM-ryhmään.
Synty

CI-kondriittien uskotaan syntyneen suunnilleen 4 AUn päässä Auringosta lähellä niin sanottua lumirajaa, jossa Aurinkokunnan syntyaikoina jää suli. CI-kondriittien uskotaan muistuttavan joitain asteroideja, ulkoplaneettojan kuita ja komeettojakin.
Checks and balances

Checks and balances käytännössä: presidentti Donald Trump esitti Neil Gorsuchia korkeimman oikeuden tuomariksi tammikuussa 2017. Myöhemmin senaatti hyväksyi Trumpin ehdotuksen.
Checks and balances viittaa järjestelmään, jossa lainsäädäntö-, toimeenpano- ja tuomiovaltaa on rajoitettu niin, ettei yksikään toimielimistä pysty käyttämään rajoituksetonta valtaa. Checks and balances on osa vallan kolmijako-oppia.
Englanninkieliselle käsitteelle ei ole vakiintunutta suomenkielistä ilmaisua, mutta siihen on viitattu muun muassa punnusten ja vastapunnusten järjestelmänä.
Esimerkkejä > Antiikin Rooma

Kreikkalaisen historioitsija Polybioksen mukaan antiikin Rooma perustui checks and balances -järjestelmälle: valta oli jaettu konsulin (monarkia), senaatin (aristokratia) ja kansalaisten (demokratia) kesken.
Esimerkkejä > Yhdysvallat

Yhdysvalloissa checks and balances -järjestelmään ei suoraan viitata maan perustuslaissa, mutta Yhdysvaltain poliittisessa järjestelmässä on silti useita lainsäädäntö-, toimeenpano- ja tuomiovallan vallankäyttöön liittyviä rajoituksia. Esimerkiksi tuomioistuimet voivat rajoittaa lainsäädäntö- ja toimeenpanovallan valtaa julistamalla näiden toiminnan perustuslain vastaiseksi. Presidentillä on tietyissä tilanteissa mahdollisuus estää kongressin päätökset veto-oikeudellaan. Senaatti taas voi esimerkiksi estää Yhdysvaltain toisen valtion kanssa allekirjoittaman sopimuksen hyväksymisen.
Carlos Guimard

Carlos Guimard
Carlos Enrique Guimard (6. huhtikuuta 1913 – 1998) oli argentiinalainen shakin suurmestari. Hän syntyi Santiago del Esterossa.
Guimard pelasi Argentiinan joukkueessa neljissä shakkiolympialaisissa.
Guimard sai kansainvälisen mestarin arvonimen 1950 ja suurmestarin arvonimen vuonna 1960.
Aiheesta muualla

Carlos Guimard ChessGames.com-sivustolla (englanniksi)
Bwin

bwin Group (WBAG: BWIN) on itävaltalainen online-vedonlyöntitoimisto, aikaisemmalta nimeltään Betandwin.com. Se toimii paikallisilla lisensseillä useassa maassa, mm. Gibraltarilla.  Emoyritys on itävaltalainen pörssiyhtiö. Sen liikevaihto vuoden 2007 ensimmäisellä neljänneksellä oli 89 miljoonaa euroa.
Yrityksen toimintaa ovat värittäneet oikeudenkäynnit, koska  eri maiden vedonlyöntilainsäädäntö ei ole yleensä varautunut internetissä tapahtuvaan pelaamiseen.
bwin on jalkapallojoukkue AC Milanin pääsponsori 1. heinäkuuta 2006 alkaen seuraavat neljä kautta, sekä Real Madridin 1. syyskuuta 2007 kolmen vuoden sopimuksella.
Brasileirinho

| Brasileirinho> Brasileirinho - Grandes Encontros do Choro |
| --- | --- |
 Elokuvan juliste.
Ohjaaja:  Mika Kaurismäki
Käsikirjoittaja:  Mika Kaurismäki
Valmistustiedot
Valmistusmaa:  Brasilia, Suomi, Sveitsi
Tuotantoyhtiö:  Marianna Films Oy
Levittäjä:  Netflix
Ensi-ilta:  2005
Kesto:  90 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Brasileirinho (Brasileirinho - Grandes Encontros do Choro) on vuonna 2005 ensi-iltansa saanut Mika Kaurismäen ohjaama suomalais-sveitsiläis-brasilialainen dokumenttielokuva brasilialaisesta choro-musiikista.
Aiheesta muualla

Brasileirinho Internet Movie Databasessa (englanniksi)
Elokuvan sivusto
Carlos María Colina y Rubio

Carlos María Colina y Rubio vuonna 1863.
Carlos María Colina y Rubio (4. marraskuuta 1813 – 10. maaliskuuta 1879) oli meksikolainen roomalaiskatolinen piispa. Hänet vihittiin diakoniksi 12. maaliskuuta ja papiksi 27. maaliskuuta 1837. Hän sai 7. huhtikuuta 1854 nimityksen Chiapasin (Ciudad Real de Chiapas) hiippakunnan johtoon. Piispaksi vihkiminen seurasi 20. elokuuta. Pääkonsekraattorina toimi Pedro Espinosa y Dávalos.
Colina y Rubio nimitettiin Tlaxcalan piispaksi 19. maaliskuuta 1863, ja hänet asetettiin tähän virkaan 7. helmikuuta 1864. Hän osallistui Vatikaanin ensimmäiseen kirkolliskokoukseen ja kuoli 65-vuotiaana virassa.
Carlos María Abascal Carranza

Carlos María Abascal Carranza vuonna 2005.
Carlos María Abascal Carranza (14. kesäkuuta 1949 – 2. joulukuuta 2008) oli meksikolainen lakimies ja konservatiivisen Partido Acción Nacional -puolueen poliitikko. Hän toimi vuosina 2000–2005 maansa työministerinä ja vuosina 2005–2006 sisäministerinä. Myös hänen isänsä Salvador Abascal oli tunnettu poliitikko.
Brändö-Kumlinge församling

| Brändö-Kumlinge församling Brändö-Kumlingen seurakunta |
| --- | --- |

 tunnus :  sijainti 
 Brändön kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Ahvenanmaan rovastikunta
Pääkirkko:  Brändön kirkko
Jäsenmäärä:  520 (2022)
– Osuus asukkaista:  68,7 %
Kirkollisvero:  2,00 %
Kirkkoherra:  vt. Carolina Lindström
Sivusto
Infobox OKNimi-testi OK: 
Brändö-Kumlinge församling (suom. Brändö-Kumlingen seurakunta) on Brändön ja Kumlingen alueilla toimiva Porvoon hiippakuntaan kuuluva seurakunta Ahvenanmaalla. Vuonna 2020 seurakunnalla oli 564 jäsentä. Seurakunnan kirkkoherrana toimii Kent Danielsson.
Seurakunnalla on kaksi kirkkoa: Brändön kirkko ja Kumlingen kirkko. Lisäksi kummassakin kunnassa sijaitsee seurakunnan omistama seurakuntatalo..
Papisto

Seuraavat henkilöt ovat toimineet Brändö-Kumlingen seurakunnan kirkkoherroina:
2011–2012: vt. Peter Blummentahl
2016–2017: vt. Benny Andersson
Bragging Rights (2009)

Bragging Rights (2009) oli showpainitapahtuma, minkä tuotti World Wrestling Entertainment (WWE). Se pidettiin 25. lokakuuta 2009 Mellon Arenalla Pittsburghissa, Pennsylvaniassa ja se oli viimeinen PPV, mikä pidettiin Mellon Arenalla. Tapahtumaan ilmoitettiin viisi ottelua.